Il-Ministru għall-Intern Byron Camilleri ħabbar li l-Assistent Kummissarju Alexandra Mamo se tinħatar bħala l-ewwel Deputat Kummissarju mara fl-istorja tal-korp. Mamo kienet ukoll l-ewwel Assistent Kummissarju mara fil-Korp tal-Pulizija ntgħażlet minn sejħa pubblika. Mamo kienet waħda minn tmien kandidati li applikaw għall-kariga ta' Kummissarju tal-Pulizija. Fl-ewwel ġurnata tiegħu fit-tmun tal-Pulizija Angelo Gafà kien ħatar lil Mamo fit-tmexxija tat-Taqsima kontra r-Reati Ekonomiċi. Hi se tingħaqad ma' Mario Spiteri bħala Deputat Kummissarju għar-Riżorsi Umani u l-Amministrazzjoni, Carmelo Magri Deputat Kummissarju għal Xogħol Operattiv u tad-Distretti u Antoine Casha li nħatar Deputat Kummissarju għall-Affarijiet Legali, tal-Finanzi, it-Teknoloġija tal-Informatika u tal-Komunikazzjoni bħala r-raba' deputat kummissarju. Il-Gvern jikkunsidra li jestendi ż-żmien ta' detenzjoni għal 96 siegħa Meta kien qed iwieġeb mistoqsijiet supplimentari, Camilleri qal li l-Gvern jikkonsidra li jiddiskuti l-possibilità li jestendi ż-żmien tad-detenzjoni minn 48 siegħa għal 96 siegħa. Madanakollu, s'issa din il-proposta li diġà saret internazzjonalment, tirrigwardja biss akkużi ta' terroriżmu. Il-Ministru qal ukoll li l-Gvern nieda konsultazzjoni pubblika dwar l-introduzzjoni tal- electronic tagging . Il-Ministru qal li l-brazzuletta elettronika tintuża biss għal pieni ta' priġunerija effettiva ta' mhux aktar minn sena. Huwa qal li se jkunu esklużi każijiet sensittivi, reati marbuta ma' vjolenza domestika, vjolenza abbażi tal-ġeneru, f'każijiet ta' nuqqas ta' protezzjoni lill-minuri, f'obbligazzjonijiet ta' manteniment, kif ukoll f'sitwazzjonijiet ta' fejn ma nżammitx ordni ta' Qorti jew kuntratt dwar aċċess għall-ulied. Camilleri kien qed iwieġeb mistoqsijiet supplimentari tad-deputat Nazzjonalista Jason Azzopardi u l-Whip Laburista Glenn Bedingfield. .td_uid_3_60a3b5975f5ff_rand.td-a-rec-img{text-align:left}.td_uid_3_60a3b5975f5ff_rand.td-a-rec-img img{margin:0 auto 0 0}